พลังงานถ่านหิน มีข้อดี และข้อเสียอย่างไรบ้าง?
ถ่านหินเป็นแหล่งพลังงานสำคัญ ที่ใช้กันทั่วโลกมาเป็นเวลายาวนานแล้ว ในขณะที่อุตสาหกรรมถ่านหิน กับบรรดานักอนุรักษ์สิ่งแวดล้อมต่างก็พยายามถ
ปัจจุบัน 50%ของไฟฟ้าที่ใช้กันทั่วสหรัฐนั้น มาจากโรงไฟฟ้าที่ใช้ถ่านหินเป็นเชื้อเพลิงซึ่งปัญหาที่ตามมาก็คือมลพิษจากถ่านหิน อย่างไรก็ตาม ในช่วงหลายสิบปีที่ผ่านมาปริมาณมลพิษจากถ่านหินในอเมริกาลดลงถึง 77%อันเป็นผลมาจากกฎหมายควบคุมมลพิษทางอากาศเมื่อปี 1970 และแม้รัฐบาลอเมริกันจะพยายามอย่างยิ่งที่จะลดมลพิษดังกล่าวแต่เมื่อไม่นานมานี้ ทางอุตสาหกรรมถ่านหินก็เดินหน้าประชาสัมพันธ์ เพื่อสนับสนุนให้ประชาชนเชื่อมั่นในพลังงานถ่านหินสะอาดซึ่งว่ากันว่าเป็นพลังงานแห่งอนาคตของอเมริกา คุณโจ ลูคัส จากสมาพันธ์พลังงานไฟฟ้า จากถ่านหินสะอาดแห่งอเมริกาผู้อยู่เบื้องหลังโฆษณาชิ้นนี้ กล่าวว่าการผลิตพลังงานจากถ่านหินสะอาดนั้นเป็นศิลปะในการประยุกต์ใช้เทคโนโลยี เพื่อลดการปล่อยมลพิษและเพิ่มประสิทธิภาพของโรงไฟฟ้าถ่านหินและในอนาคตจะมีเทคโนโลยีที่สามารถกักเก็บก๊าซคาร์บอนไดออกไซด์ ซึ่งเป็นสาเหตุของปรากฎการณ์เรือนกระจกไว้ได้อีกด้วยแต่ในขณะที่ปัจจุบันยังไม่มีเทคโนโลยีดังกล่าวแนวคิดเรื่องถ่านหินสะอาดจึงถูกบรรดานักอนุรักษ์สิ่งแวดล้อมโจมตีอย่างหนัก โฆษณาตอบโต้ของกลุ่มต่อต้านถ่านหินสะอาดชิ้นนี้บอกว่าพลังงานถ่านหินสะอาดนั้น แท้จริงแล้วเป็นเพียงการใช้ประโยชน์จากคำว่า "สะอาด"เพื่อให้ดูเหมือนเป็นพลังงานที่สะอาดที่สุดเท่านั้น นอกจากนี้ คุณ Brian Hardwick ผู้จัดทำโฆษณาชิ้นนี้ยังบอกด้วยว่า ทุกวันนี้ยังไม่มีถ่านหินสะอาดเกิดขึ้นในโลกแห่งความเป็นจริง นอกจากไม่มีถ่านหินสะอาดแล้ว คุณ Hardwick ยังบอกด้วยนะครับ ว่าไม่มีโรงไฟฟ้าถ่านหินแห่งไหน ที่กักเก็บมลพิษจากคาร์บอนอย่างเป็นจริงเป็นจังดังนั้นจึงจำเป็นต้องมีการประชาสัมพันธ์ เพื่อเปิดเผยความจริงและตอบโต้แผนการตลาดของอุตสาหกรรมถ่านหิน และเพื่อให้ประชาชนทั่วไปได้ตรึกตรองว่าจริงๆ แล้วพลังงานจากถ่านหินนั้น สะอาดจริงหรือเปล่า ไม่ว่าจะสะอาดหรือสกปรกแต่ปัจจุบันสหรัฐมีถ่านหินจำนวนมาก และราคาถูกกว่าพลังงานชนิดอื่นจนนักวิเคราะห์มองว่าอเมริกา ยังต้องพึ่งพาพลังงานจากถ่านหินไปอีกนานทีเดียวเช่นเดียวกับมุมมองของผู้นำประเทศ ประธานาธิบดีบารัค โอบาม่า เคยกล่าวไว้ระหว่างการรณรงค์หาเสียงชิงตำแหน่งผู้นำสหรัฐเมื่อปีที่แล้วว่าอเมริกาจำเป็นต้องหาวิธีผลิตพลังงานจากถ่านหินสะอาดให้ได้ด้วยการแยกสารคาร์บอนออกจากถ่านหินและว่าเทคโนโลยีถ่านหินสะอาดจะช่วยให้อเมริกาไม่ต้องพึ่งพาพลังงานจากต่างชาติซึ่งหลังจากเข้ารับตำแหน่งผู้นำสหรัฐแล้ว ประธานาธิบดีโอบาม่าก็แสดงให้เห็นว่า ไม่ได้นิ่งนอนใจในเรื่องนี้ด้วยการให้เงินอุดหนุนในการวิจัยพัฒนาเทคโนโลยีถ่านหินละอาดถึง 3,400 ล้านดอลล่าร์อย่างไรก็ตาม เทคโนโลยีดังกล่าว ยังเป็นเรื่องของอนาคตที่คงจะไม่เกิดขึ้นในเร็ววันนี้หลายคนจึงมองว่า คำว่าถ่านหินสะอาดที่ใช้กันอย่างแพร่หลายในปัจจุบันนั้นแท้จริงแล้วก็คงจะไม่ได้มากไปกว่า "การประยุกต์ใช้ศิลปะทางการตลาดที่สวยหรู"ของบรรดาผู้ประกอบการอุตสาหกรรมถ่านหินนั่นเอง